Si quis aliqua de causa, terras, domos, possessiones, thesauros Ecclesiarum vendere, inuadiare ad minorem censum, terras pro magno pretio dare, vel alio modo inconsulto domno Abbate, vel Capitulo Cluniacensi præsumpserit alienare, absq. remissione de pręlatione deiectus, per triennium teneatur in Claustro Cluniacensi, nullam omnino obedientiam habiturus,  quod magis est, præmissa regulari disciplina ad terrorem aliis,  sibi confusionē incutiendā,  transgressi mandati pœnam singulis Dominicis diebus per mensem integrum, secundum quantitatem delicti ad iudicium Domni Abbatis hac satisfactione multetur, vt ad processionem cum totus Conuentus est cum populo in naui Ecclesiæ, cum venerit, in medio fratrum prosternat se in terra, vt publice confundatur,  qui terram vendidit, adhæreat pauimento, cæterique a similibus terreantur, donec domnus Abbas cum consilio suo misereatur,  dicat sufficit.